สวัสดีค่ะ คือดิฉันพึ่งมีเพศสัมพันธุ์กับแฟนไป โดยในการเสร็จครั้งแรกมีการใช้ถุงยางตลอด หลังจากนั้นก่อนเริ่มครั้งที่ 2 ก้ได้มีการทำความสะอาดแล้ว แต่ครั้งนี้ไม่ได้ใส่ถุงยาง เสร็จโดยการหลั่งข้างนอก แต่ดิฉันก็รู้สึกไม่สบายใจจึงไปซื้อยาคุมกำเนิดแบบฉุกเฉินมารับประทานเลยในเวลาไม่เกิน 3 ชั่วโมงหลังจากมีเพศสัมพันธุ์ โดยดิฉันเพิ่งหมดประจำเดือนไปก่อนหน้ามีเพศสัมพันธุ์ 1 วัน แต่ดิฉันเป็นคนที่มีประจำเดือน 7 วัน อีกทั้งรอบเดือนไม่ได้มาสม่ำเสมอ จะมีโอกาสท้องเยอะไหมคะ ควรติดตามผลการท้องหรือไม่
สวัสดีค่ะ หากประจำเดือนมา 7 วัน แล้วหมดไป 1 วัน แล้วจึงมีเพศสัมพันธ์ ก็จะถือว่าเลยระยะปลอดภัยไปแล้ว ซึ่งการมีเพศสัมพันธ์ในรอบแรก ที่ได้ใส่ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในรอบที่ 2 ซึ่งไมไ่ด้ใส่ถุงยางอนามัย แต่ไได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% อย่างไรก็ตาม หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่ามีน้อยอยู่ค่ะหลังจากนี้ ก็ควรรอดูว่าประจำเดือนจะมาหรือไม่ หากไม่มา ก็ค่อยตรวจหาการตั้งครรภ์ดูค่ะ